Bambara keel

Bambara keel (varem eesti keeles bambara murre; bambara keeles bamanankan) on mande keelte hulka kuuluv keel, mida kõneldakse põhiliselt Malis, samuti Burkina Fasos, Senegalis, Elevandiluurannikul, Gambias, Guineas, Sierra Leones ja Ghanas. Malis räägib 4 miljonit inimest bambara keelt emakeelena, kõnelejaskond kasvab. Keel levib tänu suulisele pärimusele. Ligikaudu 80% Mali rahvastikust kõneleb mõnd bambara murret. Kõikides riikides kokku on bambara keele kõnelejaid 4 072 040. Bambara keeles on seitse vokaali: a, e, ɛ, i, o, ɔ ja u. Vokaalid on kas pikad või lühikesed, vokaali pikkus määrab ära sõna tähenduse. Vokaalide puhul võib esineda ka nasalisatsiooni (ninahäälik). /ε/ = e /ɔ/ = o Bambara keel sisaldab 21 konsonanti: p, t, k, b, d, g, f, s, h, z, tʃ, ʃ, dʒ, m, n, ɲ, ŋ, l, r, w, j. /ʃ/ = sh /tʃ/ = ch /dʒ/ = j /ɲ/ = n /ŋ/ = ng /j/ = y Bambara keel on toonikeel, mis sisaldab kaht põhitooni: kõrge toon (´) ja madal toon (`). Näited: bá ‘ema’ ja bà ‘kits’. Need toonid võivad esineda koos, nt kúlúkùtù ‘pall’. Bambara keele grammatiline struktuur on üsna lihtne. Paljusid grammatilisi suhteid märgitakse sufiksi või eessõnade abil, mis järgnevad verbile: väljendavad kohta, omamist. Bambara nimisõnadel on järgmised tunnused: Mitmuse saamiseks lisatakse sõnale järelliide -w. Nimisõnadel pole grammatilist sugu. Sugu saab määrata lisades liite -ce või -ke (mehe puhul) või liite -muso (naise puhul) Bambara tegusõnadel on järgmised tunnused: Subjekt ja verb ei pea olema ühildunud. Tegusõnad ei ole isikustatud. Sihilisi ja sihituid tegusõnu pööratakse erinevalt. Sõnajärg bambara keeles on SOV ehk subjekt-objekt-verb. Bambara keeles on palju prantsuse keelest pärit laene, nt egilisi ’kirik’ prantsuse k. église ’kirik’. Bambara keeles on kasutusel ladina ja N’Ko tähestik. N’Ko tähestik on mõjutatud rooma ja araabia kirjutamisviisidest, kuid enamik rahvast kasutab siiski ladina tähestikku. Kirjutatakse vasakult paremale horisontaalselt. Allpool on ära toodud tavalisemad sõnad/väljendid bambara keeles: Tere hommikust – i ni sógóma (ühele inimesele) aw ni sógóma (mitmetele inimestele) Head ööd – ka dugu n’yumanjé Kuidas sul läheb – i ka kéné Vabandage mind – ya fa n ma Tere tulemast – i ni chè Jah – owó Ei – ayi Ema – bá Isa – fá Mees – cé Ma oskan natuke bambara keelt – N bɛ bamanankan mɛn dɔɔni-dɔɔni Kas sa ei lähegi sööma? – I tɛna dumuni ke wa? 1 – kelen 2 – fila 3 – saba 4 – naani 5 – duuru 6 – wòoro 7 – wolonfla 8 – segi 9 – kòno ntò 10 – tan Mali artistid Oumou Sangaré, Rokia Traoré, Ali Farka Touré, Salif Keita, Habib Koité ja pimedatest muusikutest abielupaar Amadou & Mariam esitavad oma muusikat bambara keeles. Bambarakeelset lüürikat võib leida ka Stevie Wonderi albumilt "Journey through the Secret Life of Plants". http://www.ethnologue.com/language/bam http://www.omniglot.com/writing/bambara.htm "Arhiivikoopia". Originaali arhiivikoopia seisuga 9. november 2011. Vaadatud 24. novembril 2013.{{netiviide}}: CS1 hooldus: arhiivikoopia kasutusel pealkirjana (link) http://aboutworldlanguages.com/bambara-bamanankan http://en.wikipedia.org/wiki/Bambara_language#Classification http://www.languagesandnumbers.com/how-to-count-in-bambara/en/bam/